b'\n_START_ARTICLE_\nElvas\n_START_SECTION_\nPovijest\n_START_PARAGRAPH_\nPodru\xc4\x8dje Elvasa je naseljeno jo\xc5\xa1 od prapovijesti, ali je grad dobio na va\xc5\xbenosti u 15. i 16. stolje\xc4\x87u kada je postao zna\xc4\x8dajno sjedi\xc5\xa1te portugalske vojske, kao preventiva upadima iz obli\xc5\xbenje \xc5\xa0panjolske. Grad je dobio gradska prava 1513. godine i jedan od rijetkih gradova o \xc4\x8dijoj povijesti postoje mnoge povijesne knjige, jo\xc5\xa1 iz 17., ali posebno iz prve polovice 20. stolje\xc4\x87a. Povijest grada je neodvojiva od njegovih utvrda i vezama s granicom. Nju je neizbrisivo obilje\xc5\xbeio niz doga\xc4\x91aja koji su izravno ili neizravno povezani s pograni\xc4\x8dnim mjestom koji je prirodna to\xc4\x8dka ulaza na portugalski teritorij.\n_START_SECTION_\nZnamenitosti\n_START_PARAGRAPH_\nUtvrde grada Elvasa imaju svoje podrijetlo iz arapskog razdoblja, i najstariji srednjovjekovni dio je poznat kao "muslimanske zidine". One su znatno unaprije\xc4\x91ene tijekom kr\xc5\xa1\xc4\x87anskog razdoblja do 16. stolje\xc4\x87a. U 17. stolje\xc4\x87u, kao posljedica rata za obnovom Portugala (1641.-1668.), tre\xc4\x87i srednjovjekovni zid, Fernandina, izgra\xc4\x91en u razdoblju izme\xc4\x91u 1340.-1369.) je sru\xc5\xa1en kako bi dao gra\xc4\x91evinski materijal za impozantne utvrde oko povijesnog centra (izgradnja: 1643.-1653.)._NEWLINE_Napredak topni\xc5\xa1tva i iskustva iz Bitke kod Elvasa (1659.) su dovela do izgradnje strate\xc5\xa1kih utvrda i bastiona kako bi nadolaze\xc4\x87i neprijatelj koji opsjeda grad morao znatno raspr\xc5\xa1iti svoje snage i ne bi mogao izravno ugroziti grad u blizini prvih rovova. To podru\xc4\x8dje zaklona jo\xc5\xa1 uvijek postoji i poznato je kao "Elvas linija", jo\xc5\xa1 od spomenute bitke. Ovaj sustav je dodatno utvr\xc4\x91en utvrdom u povijesnom centru, koja uklju\xc4\x8duje i Tvr\xc4\x91avu sv. Lucije (Santa L\xc3\xbazia) (izgradnja: 1641.-1648.), tvr\xc4\x91avu Graca (izgradnja: 1763. - po\xc4\x8detka 19. stolje\xc4\x87a) i tri od \xc4\x8detiri bastiona koja su izgra\xc4\x91ena po\xc4\x8detkom 19. stolje\xc4\x87a u dana\xc5\xa1njem obliku: Fortlet S\xc3\xa3o Mamede, Fortlet S\xc3\xa3o Pedro i Sao Domingos Fortlet ili Piedade (tj. "ophod")._NEWLINE_Pored utvr\xc4\x91enog sustava, povijesni centar predstavlja monumentalno bogatstvo zgrada koje su se uglavnom od vojne funkcije i svjedo\xc4\x8de o jedinstvenosti ovoga grada. Kompletno urbano tkivo grada je zami\xc5\xa1ljeno kao ogroman garnizon koji je branio glavnu prirodnu ulaznu to\xc4\x8dku na portugalski teritorij.'